Legal Document

Category: 292

Text:
86. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ  ΚΑΙ ΕΡΓ ΑΣΙΑΣ Αριθ. 50259 της 14 Ιουν. /4 Ιουλ. 1995 ( ΦΕΚ Β΄  581) Καθορισμός ποσών στεγαστικών δανείων, που θα χορηγούνται από το Ειδικό Στεγαστικό Ανακυκλούμενο Κεφάλαιο ( ΕΣΑΚ) σε δικαιούχους ΟΕΚ προγράμματος απογραφής 1983 που είχε καθορισθεί να δανειοδοτηθούν κατά τα έτη 1988, 1989 και 1990. Τροποποιήθηκε μερικά από την 50940/24 Οκτ. – 1 Νοεμ. 1995 (ΦΕΚ Β΄ 906), απόφ. Υπ. Εθν. Οικονομ. , Οικονομικών, Εργασίας και Κοινων. Ασφαλίσεων, κατωτ. αριθ. 89. Έχοντας υπόψη: 1.Τις διατάξεις του Ν. Δ. 2963/54 «Περί ιδρύσεως Αυτόνομου Οργανισμού Εργατικής Κατοικίας». 2.Τις διατάξεις του Κανονισμού «Περί προϋποθέσεων παροχής κατοικίας και δανείων υπό του ΟΕΚ». 3.Τις διατάξεις του άρθρ.2 του Νόμ. 1849/89 «Επέκταση και συμπλήρωση των στεγαστικών προγραμμάτων του Οργανισμού Εργατικής Κατοικίας και άλλες διατάξεις» ( ΦΕΚ 113/τ. Α΄ /8.5.1989). 4.Την αριθ. 50305/2.4.91 απόφαση των Υπουργών Εθνικής Οικονομίας, Οικονομικών και Εργασίας «Περί εφαρμογής προγράμματος δανειοδοτήσεως με τη σύσταση Ειδικού Στεγαστικού Ανακυκλούμενου Κεφαλαίου ( ΕΣΑΚ)». 5.Την αριθ. 50896/25.11.1994 απόφαση των Υπουργών Εθνικής οικονομίας Οικονομικών και Εργασίας «Περί καθορισμού ποσών στεγαστικών δανείων ύψους επιτοκίων και λοιπών όρων χορήγησης δανείων, από το Ειδικό Στεγαστικό Ανακυκλούμενο Κεφάλαιο ( ΕΣΑΚ) για δικαιούχους ΟΕΚ προγράμματος απογραφής 1983 και ειδικού προγράμματος εξαιρετικών περιπτώσεων. 6.Το αριθ. 22962/1091/13.3.1995 έγγραφο του ΟΕΚ με το οποίο μας υπέβαλε αποσπάσματα πρακτικών των αριθ. 13/27.2.1995 και 15/9.3.1995 συνεδριάσεων του Διοικητικού του Συμβουλίου. 7.τις διατάξεις του άρθρ.27 του Νόμ. 2081/1992 και 29Α του Νόμ. 1558/1985 και το γεγονός ότι από τις διατάξεις της απόφασης αυτής προκαλείται δαπάνη σε βάρος του προϋπολογισμού του ΟΕΚ, αποφασίζουμε: 1.Τροποποιούμε τις παρ. 1, 2 και 3 της αριθ. 50896/25. 11. 94 απόφασής μας και καθορίζουμε το ποσό του δανείου που θα χορηγείται από το πρόγραμμα του Ειδικού Στεγαστικού Ανακυκλούμενου Κεφαλαίου ( ΕΣΑΚ) στους δικαιούχους της απογραφής του 1983, που είχε προσδιορισθεί να δανειοδοτηθούν τα έτη 1988, 1989 και 1990, όπως παρακάτω: α)Για μεμονωμένα άτομα ή οικογένεια χωρίς παιδιά 4.100.000 δρχ. β)Εφ’ όσον οι δικαιούχοι στεγαστικής συνδρομής έχουν προστατευόμενα παιδιά κατά τις διατάξεις του Κανονισμού «Περί προϋποθέσεων παροχής κατοικίας και δανείων υπό του ΟΕΚ», το ύψος του δανείου προσαυξάνεται για κάθε προστατευόμενο παιδί χωρίς περιορισμό, κατά 400.000 δρχ. 2.Τα ανωτέρω ποσά θα χορηγηθούν σε όλους όσους θα υπογράψουν δανειακή σύμβαση, μετά της δημοσίευσή της απόφασης αυτής στην Εφημερίδα της Κυβερνήσεως. 3.Κατά τα λοιπά ισχύουν τα οριζόμενα στην αριθ. 50896/25.11.1994 απόφασή μας. Για τους υπαγόμενους στην ασφάλιση του Οργανισμού Εργατικής Κατοικίας Ο.Ε.Κ., βλέπε άρθρ. 3 Νόμ. 2335/5-6 Σεπτ. 1995, (ΦΕΚ Α΄ 185), κατωτ. τόμ. 15 σελ. 98,721. (Μετά τη σελ.68,930) Σελ.68,931 Τεύχος 1293-Σελ. 83 Οργανισμός Εργατικής Κατοικίας 15.Β.β.84-86